laion/Wikipedia-Exotic huggingface dataset:
სრულიად ჩინეთის წარმომადგენელთა კრება

სრულიად ჩინეთის წარმომადგენელთა კრება (ჩინ.: 全国人民代表大会, ფინინი Quánguó Rénmín Dàibiǎo Dàhuì, პალ. ციუანგო ჟენმინ დაჲბიაო დაჰუეჲ)，სჩწკ (ჩინ.: 人大, ფინინი Réndà, პალ. ჟენდა) — ჩინეთის სახალხო რესპუბლიკის უმაღლესი საკანონმდებლო ორგანო (პარლამენტი), ჩინეთის კონსტიტუციის თანახმად — ქვეყნის სახელმწიფო ხელისუფლების უმაღლესი ორგანო. სჩწკ-ს შემადგენლობაში შედიან დეპუტატები, ამორჩეულები პროვინციებიდან, ავტონომიური რაიონებიდან, ცენტრს დაქვემდებარებული ქალაქებიდან და შეიარაღებული ძალებიდან. English version of the Official website of the NPC დაარქივებული 2009-02-24 საიტზე Wayback Machine. NY Times article on the secret government detainment of would-be appeals to the NPC The official website of the NPC News on NPC, People's Daily Online
სტელა

სტელა, ქვასვეტი (ლათ. stela; <ბერძ. stēlē — ბოძი, სვეტი) — ვერტიკალურად მდგარი ქვის სვეტი, რომელზედაც არის წარწერა ან რელიეფური გამოსახულება. ძველად, კერძოდ ანტიკურ საბერძნეთში, იყენებდნენ საფლავის ქვად, სამიჯნე ნიშნად, რაიმე განსაკუთრებული შემთხვევის უკვდავსაყოფად. ფართოდ გავრცელდა შუა საუკუნეების საქართველოში (ბურდაძორის, კატაულის და სხვ. სტელები). თანამედროვე ხელოვნებაში გამოიყენება საფლავის ქვად, ასევე სხვადასხვა მნიშვნელობის მქონე ძეგლად. საქართველოში ცნობილია VI საუკუნით დათარიღებული სტელა, რომელიც აღმოჩენილია დუშეთის მუნიციპალიტეტის სოფელ დავათში. მასზე გასახულია ასომთავრული ანბანის 37 ასო. ქართული საბჭოთა ენციკლოპედია, ტ. 9, თბ., 1985. — გვ. 559. შეგიძლიათ იხილოთ მედიაფაილები თემაზე „სტელა“ ვიკისაწყობში. ↑ არა,„სტელები სოფელი დავათიდან“, // ჟურ. ძეგლის მეგობარი, №. 68 თბილისი: საბჭოთა საქართველო, 1984 წელი. — გვ. 43-48
რელიეფი (მრავალმნიშვნელოვანი)

რელიეფი შეიძლება აღნიშნავდეს : რელიეფი — ხმელეთის ზედაპირის უსწორმასწოროება რელიეფი — სკულპტურული გამოსახულება სიბრტყეზე
სტეატოპიგია

სტეატოპიგია (ბერძ. stear; ნათ. ბრ. steatos — ცხიმი და pygē — დუნდულები) — ადამიანის დუნდულებზე კანქვეშა ცხიმოვანი ფენის ძლიერი განვითარება. განსაკუთრებით მკვეთრად აქვთ გამოხატული სამხრეთ აფრიკის ხალხის, უფრო კი ბუშმენებისა და ჰოტენტოტების ქალებს. აქ სტეატოპიგია ქალის სილამაზის მაჩვენებელია. სტეატოპიგიის წარმოქმნის მიზეზი ჯერ არ არის საბოლოოდ შესწავლილი. სტეატოპიგია უმეტესწილად ქალებშია გავრცელებული, თუმცა არის ისეთი შემთხვევებიც როდესაც სტეატოპიგია მამაკაცებშიც გვხვდება. ქართული საბჭოთა ენციკლოპედია, ტ. 9, თბ., 1985. — გვ. 558.
სუფლიორი

სუფლიორი (ფრანგ. souffleur — კარნახი) — თეატრის მუშაკი, რომელიც თვალყურს ადევნებს რეპეტიციასა და სპექტაკლის მსვლელობას პიესის შემოწმებული ტექსტით (სუფლიორის ეგზემპლარი). აუცილებლობის შემთხვევაში სუფლიორი კარნახობს მსახიობებს როლის ტექსტს სუფლიორის ჯიხურიდან, რომლის ადგილი არის ფარდის ხაზთან, ან ერთ-ერთ გვერდით კულისში (სუფლიორს მაყურებელი ვერ ხედავს). გადატანითი მნიშვნელობით სუფლიორი მოკარნახეა, ის, ვინც კარნახობს ჩურჩულით. სუფლიორების გამოჩენა განპირობებული იყო იმით, რომ სარეპერტუარო თეატრის მოსვლამდე სამსახიობო დასებმა მიზნად დაისახეს რაც შეიძლება მეტი სპექტაკლის გამოშვება წელიწადში. ახალი სპექტაკლის პირველი რეპეტიცია შესაძლოა ორშაბათს გამართულიყო, პრემიერა კი იმავე კვირის შაბათს. ხანდახან პრემიერაზე მსახიობები ხანმოკლე (2–3-დღიანი) რეპეტიციების შემდეგ გამოდიოდნენ სცენაზე და უმოკლეს დროში ვერ ახერხებდნენ ტექსტის დამახსოვრებას. ამან სუფლიორების არსებობის საჭიროება შექმნა. სუფლიორს დიდი პასუხისმგებლობა ეკისრებოდა. მათ სპეციალური კასტინგის საშუალებით არჩევდნენ. მაღალი ხმის ტემბრი და კარგი მეტყველება სუფლიორისთვის აუცილებელი თვისებები იყო. გარდა ამისა, მოკარნახის ხმა არავითარ შემთხვევაში არ უნდა მისულიყო მაყურებლამდე, მსახიობს კი მისი სიტყვები გარკვევით უნდა გაეგონა, რასაც სუფლიორის პროფესიის კარგად ფლობა სჭირდებოდა. სიტუაცია შეიცვალა სარეჟისორო თეატრის მოსვლასთან ერთად სტანისლავსკის სისტემის გავრცელებით, რაც მოითხოვს როლთან შეგუებას. ეს კი შეუძლებელია ტექსტის დამახსოვრების გარეშე. შესამჩნევად გაიზარდა სარეპეტიციო პერიოდი; დამთავრდა ის დრო, როდესაც დასი 50 ან მეტ ახალ სპექტაკლს აწარმოებდა სეზონში. ამასთან დაკავშირებით, სუფლიორის დიდი როლი თეატრებიდან გაქრა. თანამედროვე თეატრებში სუფლიორები მხოლოდ რეპეტიციებზე მუშაობენ, რის გამოც ეს პროფესია განსაკუთრებულ ოსტატობას აღარ საჭიროებს. თანამედროვე თეატრებში სუფლიორების აუცილებლობაზე მსახიობები იშვიათად საუბრობენ, თუმცა ეს თანამდებობა დღემდე არსებობს. ზოგიერთი მსახიობი სცენაზე მცირე ზომის ყურსასმენით გამოდის, რომლის საშუალებითაც კულისებიდან მას სუფლიორი ეკონტაქტება. პროფესია სუფლიორის ნაწილობრივ გაქრობაზე მოწმობს თანამედროვე თეატრების სცენაც, სადაც სუფლიორისთვის გამოყოფილი სპეციალური კუთხე აღარ არსებობს. ↑ 1.0 1.1 ქართული საბჭოთა ენციკლოპედია, ტ. 9, თბ., 1985. — გვ. 615. ↑ 2.0 2.1 Базылюк М., Куда пропал суфлёр? // Новые Известия : газета, М., 2005, დაარქივებულია ორიგინალიდან (5 ოქტომბერი, 2015) ↑ პროფესია „სუფლიორი“. itv.ge (2012-05-18). ციტირების თარიღი: 2023-06-05
გიორგი ქადაგიძე

გიორგი ქადაგიძე (დ. 1980) — საქართველოს ეროვნული ბანკის საბჭოს თავმჯდომარე, ეროვნული ბანკის პრეზიდენტი, სსფ-ის მმართველი საქართველოს მხრიდან. გიორგი ქადაგიძე დაიბადა 1980 წელს. 2001 წელს დაამთავრა მართვის ევროპული სკოლა (ESM) ბიზნესის ადმინისტრაციის სპეციალობით. ამავე წელს მიენიჭა აშშ-ის პრესტონის უნივერსიტეტის ბაკალავრის ხარისხი. 2005 წელს დაამთავრა საქართველოს საზოგადოებრივ საქმეთა ინსტიტუტის სახელმწიფო მმართველობის სკოლის მაგისტრატურა სახელმწიფო მმართველობის სპეციალობით. მიენიჭა სახელმწიფო მმართველობის მაგისტრის ხარისხი. გიორგი ქადაგიძე სხვადასხვა წლებში მუშაობდა სააუდიტორო-საკონსულტაციო ფირმა „იუ-ბი-სი ინტერნეიშენალში“, საქართველოს სახალხო ბანკში, იყო თბილისის მერიის საფინანსო სამსახურის უფროსი, საქართველოს გენერალურ პროკურატურაში ეკონომიკური დეპარტამენტის ხელმძღვანელი. ბოლო წლებში ხელმძღვანელობდა საქართველოს ფინანსური მონიტორინგისა და საფინანსო ზედამხეველობის სამსახურებს. 2009 წლის თებერვლიდან - 2016 წლის თებერვლამდე გიორგი ქადაგიძე საქართველოს ეროვნული ბანკის საბჭოს თავმჯდომარე და ბანკის პრეზიდენტი იყო. საქართველოს ეროვნული ბანკის ოფიციალური საიტი
სერენგეტის ეროვნული პარკი

სერენგეტის ეროვნული პარკი — ეროვნული პარკი ტანზანიაში, სერენგეტის ეკოსისტემის არეალში. მისი ფართობი 14 763 კმ²-ია. პარკი ცნობილია თავის ყოველწლიური მილიონ-ნახევარი წვერებიანი გნუსა და 250 000 ზებრის მიგრაციით. მიიჩნევა ერთ-ერთ საუკეთესო ველური ბუნების ნაკრძალად აფრიკაში, რაც უპირველეს ყოვლისა აქ გავრცელებული მტაცებლებისა და მათი მსხვერპლების სიუხვითაა განპირობებული. პარკში ასევე წარმოდგენილია 400-ზე მეტი სახეობის ფრინველი. პარკის ძირითადად მოიცავს ბალახიან ვაკეებსა და სავანებს, ისევე როგორც მდინარის ჭალებსა და ტყიან ტერიტორიებს. მდებარეობს ქვეყნის ჩრდილოეთ ნაწილში, ტანზანიისა და კენიის სახელმწიფო საზღვართან, სადაც კენიის მხარეს ის მასაი-მარას ეროვნული ნაკრძალით გრძელდება. პარკის სამხრეთ-აღმოსავლეთით მდებარეობს ნგორონგოროს დაცული ტერიტორია, დასავლეთით კი იკორონგოსა და გრუმეტის სპორტული ნადირობის ნაკრძალები. ეროვნული პარკის ტერიტოროაზე ადამიანთა დასახლება აკრძალულია, თუ არ ჩავთვლით ფრანკფურტის ზოოლოგიური საზოგადოებისა და რამდენიმე სასტუმროს თანამშრომლებს. პარკს აღწერისას როგორც წესი სამ ნაწილად ყოფენ: სერენგეტის ვაკეები: დაუსრულებელი, ხეებს მთლიანად მოკლებული საძოვარი, სადაც გავრცელებულია არაერთი ცხოველი — წვერებიანი გნუ (დეკემბრიდან მაისამდე), ზებრა, გაზელი, ბუფალო და ა. შ. მცენარეულობაში თავს აფარებს პითონიც. დასავლეთი კორიდორი: რეგიონის ჭაობიანი სავანა. აქ გამავალ მდინარე გრუმეტიში გავრცელებულია უზარმაზარი რაოდენობის ნილოსის ნიანგი, მებრძოლი არწივი. ჩრდილოეთი სერენგეტი: ლანდშაფტში ჭარბობს ხეები და ბორცვები. გავრცელებულია სპილო, ჟირაფი, დიკი-დიკი. მსოფლიო მემკვიდრეობის ძეგლების სია აფრიკაში სერენგეტი ვიკისაწყობში არის გვერდი თემაზე: სერენგეტის ეროვნული პარკი Serengeti Official website TANAPA - Serengeti დაარქივებული 2012-09-29 საიტზე Wayback Machine. WCMC World Heritage Site - Serengeti დაარქივებული 2007-03-11 საიტზე Wayback Machine. Map of Serengeti National Park
ზანგეზურის ეროვნული პარკი

ზანგეზურის ეროვნული პარკი (აზერ. Zəngəzur Milli Parkı) — ეროვნული პარკი აზერბაიჯანში. მდებარეობს ორდუბადის რაიონში, ნახიჩევანის ავტონომიურ რესპუბლიკაში. ეროვნული პარკი შეიქმნა 2003 წელს და მისი ფართობი 427.97კმ²-ია. 2009 წლამდე პარკი ატარებდა აკადემიკოს ჰასან ალიევის სახელს. ეროვნული პარკი შეიქმნა აზერბაიჯანის წითელ წიგნში შესული გადაშენების პირას მყოფი ისეთი სახეობების გადასარჩენად როგორიცაა: მუფლონი, ჯიქი, მურა დათვი, როჭო და აფთარი. აზერბაიჯანის ეროვნული პარკები ზანგეზურის ეროვნული პარკი დაარქივებული 2011-07-26 საიტზე Wayback Machine.
შირვანის ეროვნული პარკი

შირვანის ეროვნული პარკი (აზერ. Şirvan Milli Parkı) — ეროვნული პარკი აზერბაიჯანში. მდებარეობს სალიანისა და ნეფთჩალის რაიონებში. ეროვნული პარკი შეიქმნა 2003 წელს და მისი ფართობი 543.735კმ²-ია. ეროვნული პარკი შეიქმნა სპარსული გაზელის გადარჩენისა და გამრავლებისთვის. აზერბაიჯანის ეროვნული პარკები შირვანის ეროვნული პარკი დაარქივებული 2011-07-26 საიტზე Wayback Machine.
აღგიოლის ეროვნული პარკი

აღგიოლის ეროვნული პარკი (აზერ. Ağ göl Milli Parkı) — ეროვნული პარკი აზერბაიჯანში. მდებარეობს აღჯაბედისა და ბეილაგანის რაიონებში. ეროვნული პარკი შეიქმნა 2003 წელს აღგიოლის ეროვნული ნაკრძალისა და აღგიოლის აღკვეთილის ბაზაზე. მისი ფართობი 179.24კმ²-ია. ეროვნული პარკი შეიქმნა ტბიურ-ჭაობიანი ეკოსისტემების დასაცავად, რომლებიც წარმოადგენს გადამფრენი ფრინველების გამოსაზამთრებელ და გასამრავლებელ ადგილს. აზერბაიჯანის ეროვნული პარკები აღგიოლის ეროვნული პარკი დაარქივებული 2011-07-26 საიტზე Wayback Machine.
ანალოგია (ენათმეცნიერება)

ანალოგია — ერთმანეთთან მიმართებაში მყოფი ენობრივი ფორმების ურთიერთგავლენა, როდესაც ამ ფორმებს შორის ნაწილობითი თანხვედრაა მნიშვნელობით ან ბგერადობით. ანალოგია ენის განვითარების ერთ-ერთი ფაქტორია. ანალოგიით შეიძლება შეიცვალოს როგორც სიტყვის ბგერადობა(„დაჯედ“ შეიცვალა „დაჯექ“-ით, „დადექ“-ის ანალოგიით), ისე სინტაქსური ყალიბი(დიალექტიკური:„კაცმა წავიდა“, „კაცმა გააკეთას“ ანალოგიით); მაგრამ იგი უფრო გავრცელებულია ფლექსიასა და სიტყვათწარმოებაში(„უთქვამს“, „უნახავს“ ტიპის შეცვლა „უთქვია“, „უნახია“ ფორმით, „გაუკეთებია“ ფორმის ანალოგიით). ანალოგიის თავისებური სახეობაა ხალხური ეტიმოლოგია და კონტამინაცია. სინატქური ყალიბის შეცვლის მაგალითია რუსულში сын სიტყვის ნათესაობითი ბრნუნვაში сыну-დან сына-ზე ტრანსფორმაცია(სხვა სიტყვების ანალოგიით. როგორებიცაა:стола, раба...) ↑ ქართული საბჭოთა ენციკლოპედია, ტ. 1, თბ., 1975. — გვ. 425. ↑ Советский энциклопедический словарь 1982; გვ.54
დიფთონგი

დიფთონგი (ძველი ბერძნული: δίφθογγος (დიფთონგოს) — ორი ხმოვანი) — ორი განსხვავებული ხმოვნის ისეთი შეერთება, რომელიც გვაძლევს ერთ მარცვალს ერთ-ერთი ხმოვნის დასუსტების გზით. დიფთონგის მაგალითებია oi(ფრანგულში), ai და au(ინგლისურში). განარჩევენ ორი ტიპის დიფთონგს: დამავალსა-მარცვალწარმომქმნელია წინამავალი ხმოვანი. მაგალითად, ძველი ქართული „დედაჲ დღეჲ“ აღმავალს-მეორე ხმოვანი. მაგალითად, ძველი ქართულში „თუალი“; ↑ Советский энциклопедический словарь 1982; გვ.402 ↑ ქართული საბჭოთა ენციკლოპედია, ტ. 3, თბ., 1978. — გვ. 587.
ბიკიას ენა

ბიკიას ენა — სამხრეთ-ბანტოიდური ენა. ლაპარაკობდნენ კამერუნში. 1986 წლის აღწერით ამ ენასე საუბრობდა ოთხი კაცი (თუმცა მხოლოდ მხოლოდ ერთს შეეძლო თავისუფლად ლაპარაკი). ახლა შეიძლება აღარც არსებობს ბიკიას ენაზე მოლაპარაკე ადამიანი. ინგლისელმა ენათმეცნიერმა დეივიდ დალბიმ გადაიღო 87 წლის აფრიკელი, რომლისთვისაც ბიკია ბუნებრივი ენა იყო. ჩანაწერი საშუალებას არ იძლეოდა ენა შემოენახა მეცნიერებას. Breton, Roland (1995) 'Les Furu et leur voisins', Cahier Sciences Humaines, 31, 1, 17–48. Breton, Roland (1993) "Is there a Furu Language Group? An investigation on the Cameroon-Nigeria Border", The Journal of West African Languages, 23, 2, 97–98. Blench, Roger (2011) 'The membership and internal structure of Bantoid and the border with Bantu'. Bantu IV, Humboldt University, Berlin. ethnologue.com
სიტყვაწარმოება

სიტყვაწარმოება, დერივაცია, წარმოქმნა — სიტყვისგან ან სიტყვის ფუძისგან ახალი სიტყვის წარმოება აფიქსის ან, სხვა გრამატიკული საშუალების (ფუძის ფლექსიის, რედუპლიკაციის) მეშვეობით. მაგალითად: კაც-ი ⇒ სა-კაც-ე; გუშინ ⇒ გუშინდელი; მწარე ⇒ მომწარო; ლურჯი ⇒ ლურჯა; კლავს ⇒ უკლავს; დგამს ⇒ იდგმება. იშვიათად ახალი სიტყვა იწარმოება ამოსავალი ფუძის (სიტყვის) შეკვეცით (და არა რაიმე ელემენტის დართვით). მაგალითად: ნამყოფი ⇒ ნამყო. მეორეული სიტყვაწარმოება გვაქვს ისეთ შემთხვევაში, როდესაც ამოსავალი სიტყვა (ფუძე) უკვე ნაწარმოებია. მაგალითად: ჭედს; მჭედელი; სამჭედლო. ფლექსია ქართული საბჭოთა ენციკლოპედია, ტ. 9, თბ., 1985. — გვ. 404.
უფსალა

უფსალა (შვედ. Uppsala) — ქალაქი შვედეთში, უფსალის ლენის ადმინისტრაციული ცენტრი, მდებარეობს უპლანდის პროვინციაში. 1164 წლიდან უფსალა ხდება შვედეთის რელიგიური ცენტრი, უფსალის არქიდიოცეზისა და შვედეთის ეკლესიის არქიეპისკოპოსის რეზიდენციის ადგილი. 1477 წელს დაარსებული უფსალის უნივერსიტეტი არის უძველესი სკანდინავიაში. უფსალა ქვეყნის დედაქალაქ სტოკჰოლმისგან ჩრდილო-დასავლეთით 67 კილომეტრში, ხოლო სტოკჰოლმ-არლანდის აეროპორტისგან 35 კილომეტრში მდებარეობს. ქალაქის ცენტრი განთასებულია მდინარე ფიურისის ორივე ნაპირზე. უფსალაში ცხოვრობდა და მოღვაწეობდა გამჩენილი ბოტანიკოსი კარლ ლინეი. უფსალის საკათედრო ტაძარი შვედეთის ქალაქების სია ↑ Population in the country, counties and municipalities by sex and age 31/12/2009 ↑ http://www.geopostcodes.com/Uppsala_Uppsala
ცელსიუსი

ცელსიუსის გრადუსი (სიმბოლო: ° C {\displaystyle {\text{°}}C} ) — ცელსიუსის სკალის ტემპერატურული ერთეული, რომელზეც ნორმალური ატმოსფერული წნევის დროს (101325 პა, ანუ 760 მმ ვწყ. სვ) ყინულის დნობისა და წყლის დუღილის ტემპერატურებს შორის ინტერვალი დაყოფილია 100 ტოლ ნაწილად: სახელი ეწოდა ანდერს ცელსიუსის პატივსაცემად. ტემერატურა ცელსიუსის სკალის მიხედვით გამოისახება ცელსიუსის გრადუსებით (°C). ამასთან ერთად, ყინულის დნობის ტემპერატურად მიღებულია 0°C, წყლის დუღილის ტემპერატურად კი — 100°C. 1°C = 1K (ტემპერატურის ერთეული თერმოდინამიკური სკალის მიხედვით). ურთიერთდამოკიდებულება გრადუს ცელსიუსსა და კელვინს შორის შემდეგია: t C = t K − 273.15 {\displaystyle t_{C}=t_{K}-273.15} ქართული საბჭოთა ენციკლოპედია, ტ. 11, თბ., 1987. — გვ. 192. The International System of Units (SI)
ანდერს ცელსიუსი

ანდერს ცელსიუსი (შვედ. Anders Celsius; დ. 27 ნოემბერი, 1701 — გ. 25 აპრილი, 1744) — შვედი ასტრონომი და ფიზიკოსი, სტოკჰოლმის მეცნიერებათა აკადემიის წევრი. 1730 წლიდან უფსალის უნივერსიტეტის პროფესორი. მონაწილეობდა ე.წ. ლაპლანდიის ექსპედიციაში 1736-37 წლებში (ხელმძღვანელი ფრანგი მეცნიერი პიერ ლუი მოპერტიუი), რომელმაც ფინეთში მერიდიანული გაზომვები ჩაატარა. ცელსიუსმა უფსალაში ობსერვატორია ააგო და 1740 წლიდან დირექტორი გახდა. ცელსიუსის შრომები ეხება ასტრნომიის, გეოფიზიკის და ფიზიკის საკითხებს. 1742 წელს გამოიგონა ტემპერატურული სკალა. ქართული საბჭოთა ენციკლოპედია, ტ. 11, თბ., 1987. — გვ. 1987.
ჰუ ძინტაო

ჰუ ძინტაო (ჩინ. ტრად. 胡錦濤, გამარტ. 胡锦涛, ფინინი Hú Jǐntāo; დ. 21 დეკემბერი 1942, ტაიჩჟოუ, პროვინცია ძიანსუ, ჩინეთი) — ჩინეთის სახალხო რესპუბლიკის სახელმწიფო მოღვაწე, ჩსრ-ს პრეზიდენტი 2003-2013 წლებში. ჩინეთის კომუნისტური პარტიის ცენტრალური კომიტეტის გენერალური მდივანი 2002-2012 წლებში, ჩსრ-ს ცენტრალური სამხედრო საბჭოს თავმჯდომარე 2005-2013 წლებში, ჩკპ ცკ-ს ცენტრალური სამხედრო საბჭოს თავმჯდომარე 2004-2012 წლებში. Hu Jintao დაარქივებული 2006-08-22 საიტზე Wayback Machine. (ChinaVitae.com) Hu Jintao calls for upholding Marxism დაარქივებული 2004-06-07 საიტზე Wayback Machine. (Xinhua) Hu Jintao's political philosophies and policies დაარქივებული 2009-03-25 საიტზე Wayback Machine. by Dr. Robert Lawrence Kuhn China's leader shows his stripes 2005 BBC article arguing Hu more hardline than he initially appeared Requiem for Reform? დაარქივებული 2008-10-11 საიტზე Wayback Machine. Zhao Ziyang's vision of political change in China dims as Hu Jintao hardens the Party line (Time Asia)
ჰანა მონტანა

ჰანა მონტანა (ინგლ. Hannah Montana) — ამერიკული ტელესერიალი, რომლის დებიუტიც შედგა 2006 წლის 24 მარტს ტელეარხ Disney Channel-ის ეთერში, და ასევე პარალელურად ABC-ს ეთერში. 2006-20011 წლებში გამოვიდა ჰანა მონტანას 4 სეზონი და როგორც ფილმის შემქმნელები ამბობენ, მის გაგრძელებას აღარასოდეს გადაიღებენ, რადგანაც იგი უკვე ჩაანაცვლა სერიალმა „წარმატებებს გისურვებ, ჩარლი“. სერიალის მთავარი გმირია გოგონა რომელიც „ორმაგი ცხოვრებით“ ცხოვრობს: მისი ნამდვილი სახელია მაილი სტიუარტი, რომელიც ტიპური ამერიკელი გოგონაა. ხოლო როდესაც იგი პარიკს იხურავს უკვე ნამდვილი ვარსკვლავია, და მას ჰანა მონტანა ჰქვია. მაილის საიდუმლო არავინ იცის გარდა ახლო მეგობრებისა და ოჯახის წევრებისა. სერიალი რამდენიმეჯერ იყო წარდგენილი ემის ჯილდოზე 2007-2010 წლებში. 2009 წლის 10 აპრილს გამოვიდა მხატვრული ფილმი - „ჰანა მონტანა“. სერიალის 4 სეზონს ეწოდა „ჰანა მონტანა სამუდამოდ“. მისი ბოლო, ერთსაათიანი სერია გამოვიდა 2011 წლის 16 იანვარს. მაილი საირუსი - მაილი სტიუარტი / ჰანა მონტანა ემილი ოსმენტი - ლილი სტრასკოტი / ლოლა ლაფნგელი მიშელ მუსო - ოლივერ ოკენი / მაიკლ სტენდ III ჯეისონ ერლზი - ჯექსონ სტიუარტი ბილი რეი საირუსი - რობი რეი სტიუარტი მოიზეს არიასი - რიკო სუავე ოფიციალური ინგლისურენოვანი საიტი Hannah Montana — Music Streams „ჰანა მონტანა“ — კინოფილმების ინტერნეტ-მონაცემთა ბაზა (ინგლისური)
ცელულოზა

ცელულოზა (ფრ. cellulose ლათ. cellula-დან «უჯრედი, უჯრედისი») — უჯრედისი [С6Н7О2(OH)3]n, პოლისაქარიდი; მცენარეული უჯრედის გარსის ძირითადი შემადგენელი ნაწილი, რომელიც სიმტკიცესა და ელასტიკურობას სძენს მცენარის ქსოვილებს. ცელულოზა ყველაზე უფრო გავრცელებული ბიოპოლიმერია. მაგ: ბამბის თესლის ბოჭკოებში 95-98% ცელულოზაა, ლაფნის მცენარეების ღეროებში 60-90 %, მერქანში — 40 %, მწვანე ფოთლებში, ბალახში — 10-25%. ცელულოზა აღმოჩენილია აგრეთვე ზოგიერთ უმდაბლეს უხერხემლო ცხოველში. ორგანიზმის ნივთიერებათა ცვლაში ცელულოზა თითქმის არ მონაწილეობს. ცელულოზა თეთრი ბოჭკოვანი მასალაა (40-50 მმ-დე სიგრძის), სიმკვრივე 1520-1540 კგ|მ³, წყალსა და ორგანულ გამხსნელებში არ იხსნება. ცელულოზის მაკრომოლეკულა D-გლუკოზის რგოლებისგანაა შემდგარი. ცელულოზის ნაწარმები (მაგ: აცეტილცელულოზა, ნიტროცელულოზა და სხვ.) მნიშვნელოვანი ტექნიკური პროდუქტებია. ცელულოზისგან ამზადებენ ქაღალდს, აფსკებს (ცელოფნის პარკებს), პლასტმასებსა და ლაქებს. ცელულოზის ბუნებრივსა და ხელოვნურ ბოჭკოებს ფართოდ იყენებენ საფეიქრო მრეწველობაში. ქართული საბჭოთა ენციკლოპედია, ტ. 11, თბ., 1987. — გვ. 192.
ძვ. წ. 157

|ძვ. წ. 162 | ძვ. წ. 161 | ძვ. წ. 160 | ძვ. წ. 159 | ძვ. წ. 158 | ძვ.წ. 157 | ძვ. წ. 156 | ძვ. წ. 155 | ძვ. წ. 154 | ძვ. წ. 153 |ძვ. წ. 152 გაიუს მარიუსი რომაელი მხედართმთავარი და შვიდგზის კონსული
ცენტონი (პოეზია)

ცენტონი (ლათ. cento — ნაკუწებისგან შეკერილი ტანსაცმელი ანდა საბანი) — ერთი ან რამდენიმე პოეტის ცნობილი ტაეპებით შედგენილი ლექსი. ცენტონი ცნობილი იყო ჯერ კიდევ ანტიკური საბერძნეთში (მაგ., ავსონიუსის „საქორწილო ცენტონი“, რომელიც შედგენილია ვერგილიუსის სხვადასხვა ტაეპებით). ახალი დროის ლიტერატურაში ცენტონი თავშესაქცევ პოეტურ თამაშად აღიქმება. ქართულ პოეზიაში ცენტონი არ დასტურდება. ქართული საბჭოთა ენციკლოპედია, ტ. 11, გვ. 195, თბ., 1987 წელი.
ცენტრალური ინდოეთის ქედი

ცენტრალური ინდოეთის ქედი — შუაოკეანური ქედი ინდოეთის ოკეანეში, სამხრეთ ტროპიკსა და ამსტერდამის კუნძულებს შორის. სიგრძე დაახლოებით 2000 კმ, სიგანე 600-900 კმ. ოკეანის ფსკერიდან აღმართულია 1000-1500 მეტრზე, სიღრმე ქედის თავამდე 3000 მეტრზე ნაკლებია. ქედის ღერძულ ნაწილში მდებარე რიფტული ხეობის მაქსიმალური სიღრმეა 4245 მ. ამსტერდამისა და სენ-პოლის კუნძულები ამსტერდამის პლატოზე აღმართული წყალქვეშა მთების მწვერვალებია. ფსკერი აგებულია ფორამინიფერებიანი ლამით. ქართული საბჭოთა ენციკლოპედია, ტ. 11, გვ. 198, თბ., 1987 წელი.
ცენტრალური ქვაბული

ცენტრალური ქვაბული — ფსკერის დადაბლება ინდოეთის ოკეანის ჩრდილო-აღმოსავლეთ ნაწილში, აზიის კონტინენტურ კალთასა და მალდივის, არაბეთ-ინდოეთისა და აღმოსავლეთ ინდოეთის ქედების კალთებს შორის. სიგრძე დაახლოებით 6000 კმ, სიგანე 1500 კმ, მაქსიმალური სიღრმე 6090 მეტრი, ჩრდილოეთ ნაწილის ს.გ.მ. — 10°-მდე ვაკეა, სამხრეთი ნაწილი — ბორცვიანი და მთიანი. ცენტრალურ ნაწილში აღმართულია მერიდიანული ქედი ლანკა, სიმაღლე 1549 მ (მთა ათანასე ნიკიტინი). ფსკერი აგებულია ტერიგენული ფორამინიფერებიანი და რადიოლარიებიანი ლამით, უკიდურესი სამხრეთით წითელი თიხებია. ქართული საბჭოთა ენციკლოპედია, ტ. 11, გვ. 200, თბ., 1987 წელი.
ჩინეთის დიდი ვაკე

ჩინეთის დიდი ვაკე (ჩრდილოეთ ჩინეთის ვაკე) — ერთ-ერთი უდიდესი ვაკე აზიის აღმოსავლეთ ნაწილში, ჩინეთში. აღმოსავლეთით ესაზღვრება ყვითელი ზღვა, ჩრდილოეთით იანშანის მთები, დასავლეთით ტაიხანშანის ქედი, სამხრეთ-დასავლეთით ტუნბოშანისა და დაბეშანის ქედები, სამხრეთით გადადის მდინარე იანძის ქვემოთის ვაკეში. ფართობი 325 ათ. კმ²., სიმაღლე დასავლეთით დაახლოებით 100 მ, აღმოსავლეთისაკენ 50-მდე და უფრო მეტად დაბლდება. ვაკის ზღვისპირა ნაწილი დაჭაობებულია, აღმოსავლეთ ნაწილში მოქცეულია შანდუნის მთები. ვაკე აგებულია ალუვიონის სქელი ფენით. ჩინეთის დიდ ვაკეზე მიედინება მდინარეები: ხუანხე, ხუაიხე, ხაიხე, ლუანხე. 1950-იან წლებში დაიწყო მძლავრი ჰიდროტექნიკური ნაგებობის შექმნა, მდინარეთა ჩამონადენის რეგულირებისა და სარწყავად გამოყენების მიზნით. ჩინეთის დიდ ვაკეს ჩრდილოეთიდან სამხრეთისაკენ კვეთს დიდი არხი. ჰავა სუბტროპიკული, მუსონურია. ზამთარში ცივი და მშრალი ჰაერია, რომელიც აქ აზიის შიგა ნაწილიდან მოდის. იანვრის საშუალო ტემპერატურა ჩრდილოეთით –4°C, –2°C, სამხრეთით 8-12°C. ზაფხული ცხელი და წვიმიანი იცის, ივლისის საშუალო ტემპერატურა 25-28°C. ნალექები ჩრდილოეთში 400-500 მმ წელიწადში, სამხრეთში — 150-1000 მმ. გვხვდება იფნის, ალვის ხის, ტუიის, ფიჭვის კორომები. განვითარებულია ნაყოფიერი ალუვიური ნიადაგი. ვაკე წარმოადგენს ხორბლის, ბამბის, არაქისისა და თამბაქოს წარმოების მნიშვნელოვან რაიონს. დასახლებულია ძალზე მჭიდროდ. მთავარი ქალაქებია: პეკინი, ტიანძინი, ძინანი და სხვა. ჩინეთის დიდი ვაკე — სტატია ენციკლოპედია ბრიტანიკიდან (ინგლისური) (ინგლისური) ჩინეთის დიდი ვაკის სოფლის მეურნეობა დაარქივებული 2008-06-03 საიტზე Wayback Machine. ქართული საბჭოთა ენციკლოპედია, ტ. 11, თბ., 1987. — გვ. 134.
ცერეცო

ცერეცო (ლათ. Anethum graveolens) — ერთწლოვანი მცენარე ქოლგოსანთა ოჯახისა. აქვს სწორმდგომი ღერო, დანაწევრებული და განტოტვილი, მწვანე ან მოყვითალო ფოთლები, რთული ქოლგაყვავილედი. მცენარე ძლიერ არომატურლია, იყენებენ სალათაზე დასაჭრელად. მომწიფების ფაზაში მყოფ თესლს საკაზმ-სანელებლად ხმარობენ და ამჟავებენ კიტრს, პამიდორს, კომბოსტოს. საქართველოში გავრცელებული ჯიშია „სოხუმური“. ქართული საბჭოთა ენციკლოპედია, ტ. 11, გვ. 203, თბ., 1987 წელი.
ძვ. წ. 86

|ძვ. წ. 91 | ძვ. წ. 90 | ძვ. წ. 89 | ძვ. წ. 88 | ძვ. წ. 87 | ძვ.წ. 86 | ძვ. წ. 85 | ძვ. წ. 84 | ძვ. წ. 83 | ძვ. წ. 82 |ძვ. წ. 81 გაიუს მარიუსი რომაელი მხედართმთავარი და შვიდგზის კონსული
ანდალუსია

ანდალუსია (ესპ. Andalucía) — ესპანეთის ავტონომიური გაერთიანება 1981 წლიდან. შედგება 8 პროვინციისაგან : ალმერია, კადისი, კორდობა, გრანადა, უელვა, ხაენი, მალაგა, სევილია. ფართობი — 87,3 ათასი კმ² მოსახლეობა — 8,388,107 მილიონი ადმინისტრაციული ცენტრი — სევილია. ანდალუსია იყოფა რვა პროვინციად (ალმერია, კადისი, კორდობა, გრანადა, უელვა, ხაენი, მალაგა, სევილია), რომლებიც თავის მხრივ იყოფიან 68 კომარკად. ანდალუსიაში არის 770 მუნიციპალიტეტი. შეგიძლიათ იხილოთ მედიაფაილები თემაზე „ანდალუსია“ ვიკისაწყობში. ანდალუსია, ტურისტული მეგზური ვიკივოიაჟზე Andalucía Turismo(ესპანური) CICA(ესპანური) ანდალუსიის დაცული ტერიტორიები(ესპანური) Consejería de Cultura(ესპანური) Legado Andalusí(ესპანური) ↑ 1.0 1.1 https://www.ine.es/prensa/cp_e2020_p.pdf
ძვ. წ. 138

|ძვ. წ. 143 | ძვ. წ. 142 | ძვ. წ. 141 | ძვ. წ. 140 | ძვ. წ. 139 | ძვ.წ. 138 | ძვ. წ. 137 | ძვ. წ. 136 | ძვ. წ. 135 | ძვ. წ. 134 |ძვ. წ. 133 ლუციუს კორნელიუს სულა ფელიქსი რომაელი მხედართმთავარი და დიქტატორი
სანის აქვს შანსი

სანის აქვს შანსი (ინგლ. Sonny With a Chance) — კომედიური ჟანრის სერიალი. შექმნილი სტივ მარმელის მიერ 2009 წელს. სერიალის პრემიერა გაიმართა 2009 წლის 2 თებერვალს. თავდაპირველად სერიალის მთავარი გმირს სახელად მოლი მონრო იყო შერჩეული და თავად სერიალს ერქმევოდა „კეთილი იყოს თქვენი მობრძანება მოლივუდში“. შემდგომში სახელი შეიცვალა ჰოლი მონროთი და სერიალის სახელიც შესაბამისად „კეთილი იყოს თქვენი მობრძანება ჰოლივუდში“. საბოლოოდ არჩევანი სანი მონროზე შეაჩერეს სერიალს კი „სანის აქვს შანსი“ ეწოდა. სერიალისათვის საუნდტრეკი თავად დემი ლოვატომ დაწერა — სიმღერა „So far, so great“. ელისონ „სანი“ მონრო — დემი ლოვატო ტონი ჰარტი - ტიფანი ტორნტონი ჩედ დილან კუპერი - სტერლინგ ნაიტი ნიკო ჰარისი - ბრენდომ მიკალ სმიტი გრეიდ მიჩელი - დაგ ბროშუ ზორა ლანკასტერი - ელისონ ეშლი არმი სერიალის ოფიციალური საიტი „სანის აქვს შანსი“ — კინოფილმების ინტერნეტ-მონაცემთა ბაზა (ინგლისური)
ცერეუსი

ცერეუსი (ლათ. Cereus) — მცენარეთა გვარი კაქტუსისებრთა ოჯახისა. ხისებრი, ბუჩქისებრი (იშვიათად გართხმული) მცენარეებია. თეთრი, იშვიათად ვარდისფერი ან წითელი ყვავილები აქვთ. ზოგიერთი სახეობის ნაყოფი იჭმება. ამ მონაცემებით, გვარი იყოფა რამდენიმე სხვა გვარად. საკუთრივ ცერესუსის გვარი აერთიანებს 40-მდე სახეობას, რომლებიც გავრცელებულია ანტილის კუნძულებზე, ცენტრალურ და სამხრეთ ამერიკაში. ცერეუსი იზრდება სავანაში, ზღვის ქვიშიან სანაპიროზე, ტყის პირებზე, ქვიან უდაბნოში. დეკორატიულ მცენარედ აშენებენ. ამრავლებენ თესლით და კალმით. ინტროდუცირებულია ბათუმისა და სოხუმის ბოტანიკურ ბაღებში. ქართული საბჭოთა ენციკლოპედია, ტ. 11, თბ., 1987. — გვ. 203.
ჯეძიანი

ჯეძიანი (ჩინ.: 浙江; ფინინი Zhèjiāng) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ხანჯოუ. მოსახლეობა — 54,426,891 ადამიანი (მე-10 ადგილი პროვინციებს შორის, 2010 წლის მონაცემებით.) ჯეძიანის პროვინციის ფართობი შეადგენს 101 800 კმ². ჯეძიანის პროვინცია ადმინისტრაციულად იყოფა 11 მუნიციპალიტეტად: ჩინეთის ადმინისტრაციული დაყოფა ვიკისაწყობში არის გვერდი თემაზე: ჯეძიანი ოფიციალური საიტი